Suurupi tuletorn

Suurupi tuletorn (ka Suurupi ülemine tuletorn) on tuletorn Harju maakonnas Harku vallas Suurupi külas. Tuletorni geograafilised koordinaadid on 59° 27′ 49″ N, 24° 22′ 49″ E. Valge 4-korruselise kivitorni kõrgus jalamist on 22 meetrit ja tule kõrgus merepinnast on 68 meetrit. Tuletorn moodustab sihi Suurupi alumise tuletorniga. Märkide vahekaugus on 2245 meetrit ja sihi asimuut on 246.5°. Tuletorn renoveeriti 2004. aastal. Ajalugu 1760. aastal valmis Suurupi poolsaare põhjaosas 15,5 meetri kõrgune kivist tuletorn. Tuletornilinnakut uuendati aastatel 1788, 1858 ja 1898. Mitmed korrad parandati ka laternaruumi ja valgusteid. Teises maailmasõjas jäi püsti ainult kivist tühi tornikest. Suurupi tuletorn taastati 1951. aastal. Galerii Vaata ka Suurupi alumine tuletorn Välislingid Suurupi tuletorn navigatsioonimärkide andmekogus Suurupi ülemine tuletorn kultuurimälestiste registris